Diari Oficial de la Generalitat Valenciana


Sumari del DOGV 7624, del 28-09-2015 (2015/7863)

RESOLUCIÓ de 10 de setembre de 2015, de la Conselleria d'Hisenda i Model Econòmic, per la qual s'autoritza modificar les dades descriptives de la línia de subvenció genèrica T7877, «Ajudes a l'emissió en valencià en mitjans de comunicació social», del programa 422.50, Promoció i Ús del Valencià, de la Conselleria d'Educació, Investigació, Cultura i Esport. Expedient número 09.022/15-086.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7624

Data del DOGV
:   28-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7863


Data del document
:   10-09-2015

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 de setembre de 2015, de la Conselleria d'Hisenda i Model Econòmic, per la qual s'autoritza modificar les dades descriptives de la línia de subvenció genèrica T7877, «Ajudes a l'emissió en valencià en mitjans de comunicació social», del programa 422.50, Promoció i Ús del Valencià, de la Conselleria d'Educació, Investigació, Cultura i Esport. Expedient número 09.022/15-086. [2015/7863]  
L'annex de transferències i subvencions del programa 422.50, Promoció i Ús del Valencià, inclou la línia genèrica T7877, «Ajudes a l'emissió en valencià en mitjans de comunicació social», amb una dotació inicial de 1.600.000 euros que va ser incrementada fins a 2.868.384,99 euros per l'Acord del Consell de 22 de maig.  
La Conselleria d'Educació, Investigació, Cultura i Esport, a fi d'ampliar els possibles beneficiaris de la convocatòria, que es limitaven a empreses de ràdio i televisió, per a incloure-hi també la premsa, proposa modificar les dades descriptives de l'esmentada línia.  
A l'efecte i en virtut del que disposen els articles 18 i 20 de la Llei 8/2014, de Pressupostos de la Generalitat per a l'exercici 2015, i l'article 15.1.a de l'Orde de 22 de març de 2005, que regula el procediment de gestió del pressupost de la Generalitat, aquesta Conselleria d'Hisenda i Model Econòmic resol:  
  
Primer  
Modificar, en l'annex de transferències i subvencions corrents del programa 422.50, Promoció i Ús del Valencià, la denominació, finalitat i beneficiaris de la línia T7877, en els termes següents:  
  
  
Redacció actual: Redacció modificada:  
Denominació: ajudes a l'emissió en valencià en mitjans de comunicació social Denominació: ajudes a l'emissió i/o publicació en valencià en mitjans de comunicació social  
Beneficiaris previstos: empreses de ràdio i televisió Beneficiaris previstos: empreses de ràdio, televisió i premsa  
Descripció i finalitat: fomentar l'ús del valencià en els mitjans de comunicació social de ràdio i televisió  
 Descripció i finalitat: fomentar l'ús del valencià en els mitjans de comunicació social de ràdio, televisió i premsa  
  
  
  
València, 10 de setembre de 2015.- El conseller d'Hisenda i Model Econòmic: Vicent Soler i Marco.